પપ્પાએ દાદાને ફોન ન કરતાં ગામડે રહેતા પોતાના એક મિત્રને ફોન કર્યો. પરંતુ સામેથી ‘ફોન સ્વીચ ઑફ છે.’ એવું સાંભળવા મળ્યું. રજનીના પપ્પાના મોંમાંથી નિત્ય વાક્ય સરી પડ્યું. ‘ગામડાની આ જ તકલીફ.’ રજનનીના પપ્પાને ગામડે જવાનું થતું ત્યારે એ પણ કંટાળી જતા. ક્યારેક ટાવર પકડાય, ક્યારેક ન પકડાય. આ અનુભવ પરથી એમણે વિચાર્યું કે દાદા થોડા સતત ટ્રાય કરવાના? એક બે વાર ટ્રાય કરી હશે. પછી રજનીએ કહ્યું એમ જ પેટીમાં મૂકી દીઢો હશે. તો પછી એમનો પત્ર કેમ નહિ? ફરી ફરીને રજનીના પપ્પા આ પ્રશ્ન પર આવી જતા હતા.